
Va fi împresurat și liderul AUR? 

Conform unui articol publicat cu două săptămâni în urmă de incisivul 
jurnalist Liviu Alexa, patronul Ziarului de Cluj și al postului de 


televiziune NCN, președintele AUR, George Simion, ar fi decis să 
candideze pentru funcţia de primar al municipiului Cluj Napoca la 
alegerile locale care urmează să se desfășoare în ultima decadă a lunii 
septembrie 2024. Potrivit surselor noastre, pe lângă trustul mediatic 
patronat de Alexa, președintele AUR s-ar baza într-un astfel de demers 
electoral pe promisiunile de sprijin ale unor afaceriști controversați, ca 

Avram Gal, regele clujean al fripturilor de vacă americană asortate cu 
foiţe de aur, și Vasile Pușcaș, până relativ recent prințul favorit al 
afacerilor imobiliare mai puţin curate cu primăria lui Boc, precum și pe 
aderenţa locală a unui europarlamentar perceput cam sforar și 
sforăitor, care are biroul naţional în Cluj Napoca. 


Un răspopit, oportunist și traseist, pe primul loc 


Alături de brokerul neoprotestant și transatlantic Avram Gal, alintat Avrămuţ, 
și de sponsorul reformat și filomaghiar Vasile Pușcaș junior, alintat Silică, AUR 
și liderul său George Simion se bazează în mod deosebit în captarea 
electoratului din Cluj Napoca și din restul Transilvaniei pe europarlamentarul 
ex-pesedist și ex-țărănist Cristian Terheș, căruia îi place să se prezinte cu 
prenumele americanizat Chris și cu crucea de pastor greco-catolic. Biserica 
greco-catolică nu-l recunoaște însă și și se dezice de el, mai mulți preoți și 
ierarhi greco-catolici din Cluj și din judeţele limitrofe (Maramureș, Bihor, Satu 
Mare, inclusiv din judeţul său natal Sălaj) caracterizându-l drept un cameleon 
și un oportunist pus pe flecăreală și pe învârteală. Pastorul Chris și-a pierdut 
calitatea de preot greco-catolic, fiind un păstor fără turmă și practicând un 
sincretism dubios. Cu toate acestea, a fost plasat pe primul loc pe lista AUR 
pentru alegerile europarlamentare de anul viitor. 


Sub aspect politic, este un traseist sadea în căutare veșnică de ciolan mioritic, 
nu a paharului Sfântului Graal, fapt trădat și de conformaţia sa rubicondă. 
Credinciosul și bătăiosul părinte a flirtat aproape cu toate partidele 
româneștiîn numai un deceniu: PDL, PSD, PP-USL, PNȚCD și (acum) AUR. Cu 
10-12 ani în urmă a fost un suporter înfocat al PDL și al președintelui Traian 
Băsescu, pentru care s-a bătut ca un leu-paraleu cu prilejul referendumului 
pentru demiterea acestuia, desfășurând o campanie forte în rândul 
românilor stabiliţi în Statele Unite ale Americii. Poate că se va spovedi într-o 
bună zi cine l-a trimis și cine i-a comandat în misiunea pe care a avut-o pe 
Tărâmul Făgăduinţei. După ce la București a ajuns la guvernare USL, 
constituită de PSD, PNL și PC (botezat ulterior PP-USL), încercat să se apropie 
de liderii acestor formaţiuni, reușind la un moment dat să-i păcălească pe 
președintele PSD, Liviu Dragnea, și și pe președintele PP-USL, Dan Voiculescu, 
care l-au pus pe un loc eligibil (4), ca reprezentant al fantomaticului partid 
voiculescian, pe lista pentru alegerile europarlamentare din mai 2019. 


Profitând de faptul că ambii aveau probleme penale grave, le-a intrat sub 
piele implicându-se, sub acoperământul de șef al organizaţiei 
neguvernamentale denumite Coaliția Românilor din SUA, denumită pompos 
și Coaliția românilor pentru combaterea corupției (funcţie din care a fost 
demis după ce a intrat în politică), într-o campanie critică la adresa abuzurilor 
Binomului SRI-DNA, în cursul căreia a fost promovat cu obstinaţie de postul 

de televiziune Antena 3 din trustul mediatic al lui Voiculescu. După circa un 
an de la accederea în Parlamentul European, și-a trădat binefăcătorii politici 
înscriindu-se în PNȚCD și devenind membru al Grupului Conservatorilor și 
Reformiștilor Europeni de la Bruxelles. Ţărăniştii autentici din Transilvania, 
grupaţi în jurul surorilor din București ale lui Corneliu Coposu și al rudelor din 
Cluj ale lui luliu Maniu, l-au privit cu circumspecţie și nu l-au acceptat în 
cercurile lor. Părintele Chris a demisionat joi, într-un mod bombastic și 
sarcastic, din PNŢCD invocând motive demult știute, și s-a înscris în AUR, 
pentru a fi anunţat ca mare achiziţie a acestei formaţiuni la congresul 
desfășura în weekend la Alba lulia. Adevăratul motiv al demisiei sale îl 
constituie faptul că nu a reușit să-i convingă pe liderii unei facțiuni ţărăniste 
constituite în 2020, Alianţa Ţărănistă Naţională, să accepte intrarea în aşa- 
zisul Pol Suveranist și fuziunea ulterioară cu AUR, dezamăgindu-l profund pe 
George Simion cu aerele sale de atotștiutor și atotputernic. 


Conexiuni plauzibile cu generalii gemeni Coldea și Oprea 


Am început să am suspiciuni cu privire la conduita lumească a părintelui 
Chris cu vreo șase ani în urmă, după ce, în plină campanie anti-DNA, mi-a 
solicitat date despre procurorii de la DNA Oradea și despre șefa lor supremă 
Laura Codruța Kovesi, de care m-am preocupat mai mulţi ani ca parlamentar 
și apoi ca publicist. l-am livrat mai multe informaţii, inclusiv declaraţii politice, 
interpelări parlamentare și articole de presă, dar nu am constatat vreo 
valorificare a lor, astfel că mi-a încolțit gândul unei exploatări în orb. Dacă tot 
am făcut vorbire de un exerciţiu de spovedanie, așteptăm ca sfinţia sa să ne 
spună dacă are vreo legătură de rudenie sau de altă natură cu o familie 
Negrea din orașul său natal Zalău. Este vorba de familia Negrea din care 
descinde doamna colonel Dorina Coldea, soția de aproape trei decenii a 
generalului Florian Coldea, șeful operativ al SRI de tristă amintire. Soții 
Coldea au fost colegi de an la Academia Naţională de Informaţii, iar Dorina a 
fost prima și marea dragoste a lui Florin, după cum ne-au mărturisit părinţii 
generalului într-un debriefing amical la domiciliul lor din Târnova județul 
Arad. După ce a ajuns șeful operativ al SRI, Coldea a avansat-o pe soţia sa la 
gradul de colonel și a promovat-o șefă a Serviciului Protocol și apoi director al 
Centrului de Psihologie al SRI, funcţie din care l-a ajutat pe soţul său să se 
descotorosească de mai mulţi subalterni incomozi. 


Potrivit unor surse locale, generalul Florian Coldea ar fi implicat într-o 
megaproiect imobiliar (mall, bază sportivă, blocuri de locuinţe, parcări) la 
Zalău împreună cu un alt general, vechi colaborator și bun amic, Gabriel 
Oprea, printr-un afacerist săgeată al acestuia. Megaproiectul va fi realizat de 
dezvoltatorul imobiliar Petron Energy, pe o suprafaţă de teren de 12 hectare 
de pe amplasamentul fostei intreprinderi Armătura, care a fost cel mare 
obiectiv industrial din Zalău. Afaceristul proxy s-a lăudat unor apropiaţi că ar 

fi prieten cu George Simion și că s-ar vizita în familie cu liderul AUR. Cert este 
că generalul sfertodoct dă de o vreme târcoale AUR, după ce a bătut vreo doi 
ani la poarta vecină a PSD. Relativ recent a avut loc o întâlnire, într-o 
localitate mai singuratică din preajma capitalei, cu un avocat care l-a apărat 
în ultimele procese penale (fost președinte al Curţii de Apel București și al 
Consiliului Superior al Magistraturii) și cu un membru de vază al AUR, bine 
poziționat și relaționat cu George Simion, care a cumpărat de la Oprea (în 
condiții deocheate, care sunt în vizorul unor organe) casa cu sufrageria 
devenită celebră după alegerile prezidenţiale din 2008.. La această întâlnire s- 
a discutat despre ţinerea sub control a lui Simion și chiar despre o preluare a 
AUR în cazul în care Oprea va reuși să intre în AUR cu câteva mii de foști 
membri ai UNPR. 


Miliţienii UNPR în căutare de AUR 


Simptomatic este că în ultima perioadă AUR a fost năpădită de numeroși 
milițieni deocheaţi care au fost membri sau simpatizanți ai partidului 
intereselor personale ale generalului izmenar. De exemplu, la Satu Mare 
Oprea încearcă să-l impună șef al organizaţiei judeţene pe fostul comisar șef 
de poliție Ilon Hoţea, absolvent al Școlii de Miliție de la Băneasa, care a ocupat 
funcția de șef al Serviciului de Cercetări Penale din cadrul Inspectoratului 
Judeţean de Poliţie, în care a comis numeroase abuzuri care nu au fost uitate 
de sătmăreni. Hoţea a ocupat și funcţia de șef al Serviciului Satu Mare al 
Direcției Generale Anticorupţie, în care s-a remarcat printr-o hoţie și prostie 
cât casa. După ce s-a îmbătat cu trei subalterni la restaurantul Mioriţa din 
Satu Mare, situat vizavi de Palatul de Justiţie, lângă care au parcat 
autoturismul de serviciu marca Dacia, la plecare au deschis forțat un alt 
autoturism marca marca respectivă, cu care au plecat în trombă, sub privirile 
stupefiate ale proprietarului, care a auzit sunând alarma sa și le-a strigat: 
„Hoţilor, nu-mi furaţi mașina!”. A sunat imediat la 112, iar echipajul trimis la 
locul faptei a constatat că autoturismul spart și furat era parcat, la loc de 
cinste, în faţa Inspectoratului Judeţean de Poliţie. 


După pensionare, Hoţea și-a făcut firmă de construcţii și a primit cadou, în 
perioada în care Gabriel Oprea era ministru de interne, lucrarea de renovare 
a sediului Inspectoratului Judeţean de Poliţie Satu Mare. Actualmente firma 
lui Hoţea lucrează subantrepriză la megaproiectul de la Zalău. La fel, un fost 
polițist abuziv și corupt, care a cochetat cu UNPR, a fost uns șef al 
organizaţiei AUR din orașul Huedin judeţul Cluj, cu responsabilităţi în arealul 
clujean al Munţilor Apuseni. În perioada în care eram senator, am primit 
sesizări ample și documentate la adresa acestuia, atât de la cetăţeni cât și de 
la colegi polițiști, care-i imputau, în principal, că, în calitate de șef al poliţiei 
rutiere locale, a favorizat mafia hoţilor de lemne și mafia permiselor auto din 
zonă. 

Toate acestea ne îndeamnă să ne întrebăm dacă n-o fi totuși adevărate 


afirmaţiile lui Liviu Dragnea că generalul Florian Coldea i-ar fi spus din 2014 


că George Simion este omul lui. Vom trăi și vom vedea cât de curând. 

Prostia ingroapă Rusia spune: 

:)))) se „impresureaza singur,numai ce ciurucuri a luat la partida canarilor AUR 
zilele astea,adevarate deseuri umane parazitii Romaniei 
AURolacii mandri de lideul lor Ghitza Semi-om 


$ RĂSPUNDE 


uite popa, nu e popa! spune: 

Daca Terhesh este din Salaj atunci alte comentarii privind ‘valoarea’ sa sunt 
inutile. 

parere... spune: 

Miliţieni, infractori condamnaţi care fug de ispășirea pedepsei(poate că și 
Cherecheș va ajunge in AUR pe lângă deja existenţii infractori), escroci cât 
cuprinde(o să intre și usr-isti la aur), una gloata formată din 85% infractori 
dovediţi, pedepsiţi și escroci, toţi mincinoși cap coada, pare că partidele 
politice au în statut: daca nu ești infractor, nu ești condamnat, nu ești escroc, 
nu minţi cu nerușinare, nu ai ce caută în politica bugetarilor de lux din 
Romania. 

axon spune: 


04 DEC. 2023 LA 9:11 


Este de neinteles motivul pentru care poporanimea isi pune sperante in 
derbedeul George Simion... 

cârcotaș spune: 


04 DEC. 2023 LA 9:44 

Nu-i de neînțeles: are loc răfuiala românilor cu îmbuibaţii pesede-penele- 
usere. Palma peste bucile lor rotofeie va veni la europarlamentare și ne va 
costa imaginea ţării în exterior. Vina este a lui Johannis-Orban-Câţu-Ciucă, s- 
au jucat de-a hoţii și vardiștii cu ciuma roșie, dar si a exaltaţilor trotinetiști, 
care au dovedit că tot dolarul este dumnezeul lor. După europarlamentare se 
va strânge așa, un bloc democratic, iar pesede-penele va livra un singur 
candidat pentru Cotroceni, pe Marceluș Covrigaru, care va fi bătut din tabelă, 
tot democratic, de Prostănac. 

nu cred ca Simion va candida la o primarie, pare o zvonistica pt a tine pe foc 
ciorba ardeleneasca, ar fi un mare esec. E inradacinat in votanti “teoria” lui 
Sabin Gherman si sustinerea grupului de la Cluj legat prin: Vulpea de Salaj, 
Hava de Alba si interfata Raluca Turcan din Sibiu, cuib despre care presa tace, 
dar unde ar putea fi urmasul creatorului lui lohannis. E un salt urias ca din 
suplinitor sa ajungi inspector general fara grade didactice, primar si apoi 
presedinte. L-as sfatui pe Simion sa-si dezvolta limbajul prin citit pt a depasi 
steriotipurile bune pt mase, dar insuficient pt altii. Nu-i suficient sentimentul 
de locuitor al tarii, de sufocare prin subjugarea de intureicul apusului, unii 
vor sa vada ca aveti specialisti, oameni capabili sa se scarifice, devenind 
negociatori economice asa cum face Polonia. Aveti nevoie de vizionari sa 
accepte sa fie sacrificati de oamenii lui Basescu daca vor face bine Romaniei. 

Cale liberă pentru Marcel ciolacu la prezidenţiale.Adevarat om de stat, primit 
cu ușile deschise în marile cancelarii occidentale.Spre deosebire de toxicii 
extremiști și corupți:terhes,oprea,simion,grasa balena etc. 

rad de prosti spune: 

A fost de ajuns ca BOR sa se asocieze cu AUR. Sau invers. Dar nu conteaza. A 
iesit la iveala mizeria si imoralitatea din randul popilor-securisti. 

L-am vazut aseara pe Simion incoltindu-l rau pe individul Cercel, care din 
pacate, din cauza emotiei momentului s-a comportat lamentabil, penibil, 
exact cum trebuie, ca un Vinovat. Vreau sa le transmit celor care s-au uitat in 
gura acestui incapabil, lacom si incompetent Cercel, ca sunt prosti fara 
margini. Cum naiba ai putea sa asculti si crezi ce spune individul ala 
indigerabil, nefrecventabil si total pe langa stiinta, ma depaseste. 

cârcotaș Te inteleg,ai o pornire launtrica prosteasca. Dar te intreb,cine mama 
ma-tii te-a pus sa votezi PSD ani la rand ? Si ce cauta in ecuatia ta USR? Este 
lozinca de partid AUR si PSD de a ataca USR. USR nu a fost la butoane decat 9 
luni.Atat.AUR are in spate fosti securisti.Fosti militari care au tras in oameni la 
revolutie.De ce cazi in capcana populistilor? 

toti au securici in spate. ciocoii vechi si noi... mi-a spus cineva *** cu multi ani 
in urma: tu chiar crezi ca in „politica” ajung oameni neverificati si urmariti de 
noi?* si femeia de serviciu de la primarie are dosar la „ei”. in aparatul 
begetofag NU se angajeaza nimeni fara a fi CONECTATI LA „EI”! 

Coldea, Oprea, etc ... Toate (editat) politice, toate (editat) umane, sunt lasate 
sa-si faca mendrele in continuare. Daca „organele” nu-i opresc, vom fi nevoiti 
sa-i oprim NOI. 


$ RĂSPUNDE 


Tarabostes spune: 


04 DEC. 2023 LA 11:03 


Mare frica de AUR... Cat despre Terhes, mai moale bai. Este singurukl roman 
din PE care ia atitudine in fata mizeriei de acolo. Si inca ceva: Biserica Greco- 
Catolica nu are pastori ci preoti. Reaua vointa a lu' mariean se vede de la 
distamta. 


$ RĂSPUNDE 

persoană, vulgaritățile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 


numele lor sau cu pseudonime decente. Pentru acurateţea spațiului afectat, 
redacţia va modera comentariile, renunțînd la cele pe care le consideră 
nepotrivite. 

